Liivalaia tänav

Liivalaia tänav on tänav Tallinna Kesklinnas.

Liivalaia tänav kulgeb Pärnu maanteelt Tartu maanteeni läbi Tatari, Veerenni, Sibulaküla, Maakri ja Kompassi asumi.

Liivalaia tänav algab Pärnu maanteelt kohast, kust vastassuunas läheb Suur-Ameerika tänav. Tänav ristub põhja poole suundudes P. Süda tänava, Veerenni tänava, Tatari tänava, Uus-Tatari tänava, Hospidali tänava, Kentmanni tänava, Kaupmehe tänava, Juhkentali tänava, Lembitu tänava, A. Lauteri tänava, Maakri tänava, Turu tänava ja Lastekodu tänavaga. Liivalaia tänav kulgeb alguses idakirdesse, aga teeb laugja kaare vastupäeva ja suundub lõpus kirdesse. Tänav on 1,6 km pikk ja lõpeb Tartu maanteel. Sealt edasi jätkub ta Pronksi tänavana.
pisi|Vaade Liivalaia tänavale, Liivalaia tänava ja Pärnu maantee ristmikult 
pisi|Liivalaia 8 // 12, Swedbanki hoone
pisi|Vaade Liivalaia tänavale (vasakul 7, 9 jne) Swedbanki hoonest
Liivalaia tänaval on palju foore. Öösel, kui need on välja lülitatud, on Liivalaia tänav oma kõigil ristmikel peatee, välja arvatud Pärnu ja Tartu maantee suhtes.
pisi|Liivalaia (17, 19, 21) ja Tatari tänava ristmik, vaade põhja
pisi|Vaade Liivalaia tänavale ja Keldrimäe asumile
pisi|Liivalaia 45, Luminori panga peahoone
pisi|Vaade Tartu maanteele, Lastekodu tänavale, Liivamäe tänavale ja Liivalaia tänava majadele
pisi|Vaade Maakri asumile ja Liivalaia tänavale 2012. aastal 

Hoonestus
Liivalaia 3 – 1938. aastal Roman Koolmari projekteeritud, algselt Arthur ja Selma Sprenki üürimaja.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 34.
Liivalaia 5 – 1962. aastal tüüpprojekt 1-317A-12 järgi ehitatud viiekorruseline korterelamu, esimesel korrusel asus kauplus Dünamo.
Liivalaia 7 – 1961. aastal ehitatud viiekorruseline korterelamu, äripindadega esimesel korrusel. Hoone esimesel korrusel tegutses Eesti NSV ajal Tallinna I Toidukaubastu kauplus VilniusErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja ja kauplus Sõnajalg.
Liivalaia 8 // 10 // 12 – Swedbanki peakontori hooneHansapankurid kolisid võllamäele, arileht.delfi.ee, 06.01.1996.. 2024. aastaks Swedbank kavatses oma peakontori viia Tallinnas Liivalaia tänavalt nn Hipodroomi kvartalisseSwedbank kolib Eesti peakontori Liivalaia tänavalt ära, arileht.delfi.ee, 14.10.2020., uuema teabe kohaselt aga uude Arteri kvartalisse.Swedbank kolib peakorteri südalinna uusimasse kõrghoonesse, www.err.ee, 21.07.2023
Liivalaia tunnel
Liivalaia 9 – Eesti Gaasi hooneEesti Gaasi peamaja asemele kerkib uus kontorihoone, www.err.ee, 16.07.2021.. 
Liivalaia 11/1 – 1935. aastal ehitatud kolmekorruseline korterelamu
Liivalaia 11/4 – 1952. aastal ehitatud kahekorruseline büroohoone
Liivalaia 13/15 – 2003. aastal ehitatud ECE Ärimaja
Liivalaia 14 – seitsmekorruseline büroohoone. Algne 1970. aastal ehitatud Eesti NSV Kolhoosidevaheliste Ehitusorganisatsioonide Vabariikliku Nõukogu Projekteerimise Instituudi (EKE Projekti) administratiivhoone. Hoone esimese korruse äripinnal asus Eesti NSV ajal kalakauplus Meritäht.
Liivalaia 17 // Tatari tänav 31 – kolmekorruseline elamu- ja ärihoone
Liivalaia 19 – kolmekorruseline elamu- ja ärihoone. 1929. aastal valminud, Karl Tarvase projekteeritud, Tallinna vorstitööstur Priidik Tikenbergi (1873–1939) maja
Liivalaia 19a – 2020. aastal ehitatud kolmekorruseline korterelamu
Liivalaia 20a ja 22 – Astro Liivalaia büroohoonedAstro Liivalaia, https://astro.ee/.
Liivalaia 21 – 2008. aastal ehitatud kaheksakorruseline korterelamu äripindadega 1. korrusel.
Liivalaia 22 – 1997. aastal ehitatud seitsmekorruseline büroohoone
Liivalaia 23 – Tallinna Südalinna kool
Liivalaia 24 – 1987. aastal valminud, endine Harju Maakohtu Liivalaia kohtumaja. Arhitekt Paul Madalik, hoone oli kasutusel 2018. aastani.
Liivalaia 25 – 1975. aastal ehitatud üheksakorruseline korterelamu.
Liivalaia 26 – 1960. aastal ehitatud viiekorruseline korterelamu.
Liivalaia 27 (algselt Liivalaia 37) //Kentmanni 21 // Kaupmehe 14 (algselt Kaupmehe 28) – Helmi Tui ja Karl Reitavi maja, valmis 1937, arhitekt Eugen Sacharias. Hoone esimesel korrusel tegutses Eesti NSV ajal Tallinna I Toidukaubastu kauplus Riia filiaalkauplus 19
Liivalaia 28 – 1952. aastal ehitatud viiekorruseline korterelamu.
Liivalaia 29 – 1976. aastal ehitatud seitsmekorruseline korterelamu, äripindadega 1 korrusel. Endine Tallinna Linnuvabriku kaupluse Kikas hoone.
Liivalaia 30 – 1959. aastal ehitatud viiekorruseline korterelamu
Liivalaia 32 – 1960. aastal ehitatud viiekorruseline korterelamu
Liivalaia 33 – Radisson Blu Hotel Olümpia
Liivalaia 34 ja 36 – kavandatav Arteri kvartal koos Eesti kõrgeima, 111 meetri kõrguse, 28-korruselise büroohoonegaLiivalaia äri- ja elukvartal, www.kapitel.ee.
Liivalaia 38 – Kaasani kirik
Liivalaia 39 – 1924. aastal arhitekt Aleksander Voldemar Oklon projekti järgi valminud korterelamuLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 40.
Liivalaia 40 – 1980. aastal ehitatud kuuekorruseline korterelamu, mille esimesel korrusel asusid kauplus Aed ja Tallinna Keskraamatukogu ruumid
Liivalaia 41Liivalaia tänavale Tallinnas koopiamaju tahtnud arendaja jäi pika ninaga, www.err.ee, 25.11.2022 – 1903. aastal ehitatud V. Freimani projekteeritud Georg Ratasepa maja. Algselt Kaasani tänava aadressiga.
Liivalaia 42 – 1962. aastal ehitatud viiekorruseline korterelamu
Liivalaia 43 – 1912. aastal Anton Uessoni projekti järgi ehitatud nurgatorniga kahekorruseline üürimaja on üks vähestest autentsel kujul säilinud ning heas korras puitjuugendi esindajatest. Hoone moodustab koos naabruses olevate puitelamute ja üle Liivalaia tänava asuva Kaasani kirikuga ühtse arhitektuurse ansambli (vaadatud 06.01.2021).. Hoone taga asetseval Lennuki tänav asub ka 1927. aastal Herbert Johansoni projekti järgi valminud, sama ansambli kultuurimälestiseks tunnistatud hoone Lennuki tänav 26 (vaadatud 06.01.2021).
Liivalaia tänav 44 // Lastekodu 1 // Tartu maantee 24 (vaadatud 29.10.2020)–32, nn Stalini maja. Dvigateli tehase töötajatele ehitatud korterelamute kvartali projekteeris aastatel 1947–1956 arhitekt A. Vlassov.
Liivalaia 45 – 2009. aastal ehitatud 14-korruseline Luminori panga peahoone
Liivalaia 49 – Stockmanni kaubamaja parkimismaja
Liivalaia 53 – Stockmann Oyj Abp Eesti filiaali Stockmanni kaubamaja

 Galerii 

Ajalugu
pisi|left|1914. aasta Tallinna linna kaart, millel kujutatud Tallinna Kaasani kirikust Tallinna sadama poole suundunud tänavad
Liivalaia tänava piirkonnas asus keskajal kinnistu Liivalaia 8a juures Võllamägi, kus 14.–15. sajandi vahetusest 18. sajandi teise pooleni hukati surmamõistetuid. Arheoloogiliste väljakaevamiste käigus leiti 2007. aastal paeplaatidest trepi ja müürifragmentide vahelt vähemalt 110 inimese korratult paiknevad luud ning viis meetrit eemal olevast hauast seitse korratult asetsevat luustikku, millest enamikul puudus kolju ning käed olid selja taha seotud."Arheoloogid leidsid kesklinnast vana võllaroogade matmispaiga" Eesti Päevaleht, 21. juuli 2007.
pisi|Suur-Juhkentali tänav, 1928. aasta Tallinna linna kaardil
pisi|left|Hooned Liivalaia ja Vaestepatuste tänava nurgal 1939. aastal

pisi|Vaade Tallinna Kaasani kirikule Liivalaia tänaval

Ajalooliselt kandis Liivalaia nime (Breite Sandstraße, Große SandstraßeLiivalaia tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 26.06.2021)) vaid lõik alates Suur-Pärnu maantee ristmikust ja Suur-Balesna tänava, Kaasani tänava ja Ülemiste järve poole suundunud Suur-Juhkentali tänava ning Odra tänava ristmikuni. Suur-Juhkentali tänav oli nime saanud tänava lõpus asunud Juhkentali (Joachimstali) suvemõisa järgi. 

Suur-Pärnu maantee ristmikult alanud Liivalaia tänav ristus Zeehi tänava, Väike-Veerenni tänava, Ahju tänava, Tatari tänava, Hospitali tänava, Kentmanni tänava, Kaupmehe tänava, Kirikuaia tänava, Suur-Balesna tänavaga. Liivalaia tänava ääres aadressil Väike-Liiva 1 asus 1914. asutatud Vene Punase Risti haigemajaEesti Punase Risti tegewusest., Postimees (1886-1944), nr. 109, 28 mai 1919.. Liivalaia 84 tegutses Liivalaia apteekTallinna teateid. Liivalaia apteek, Liivalaia 84 (te!. 1 461-70), Eesti Sõna, nr. 298, 28 detsember 1942

1928. aastal iseloomustati tänavat järgmiselt: "Hommikuti täitub Liivalaia ja ümbritsevad tänavad jubedustäratavate inimkogudega: "pätid" tulevad öömajalt. Sügades kaltsudesse kaetud ihu, millel kihelevad rohkearvulised söödikud, "pätid" lasevad vilkuda oma denaturaadi joomisest punetavad silmad kahele poole, piiludes millegi söödava järele".Elu sülitas nad välja. Rahvaleht, 1. november 1928, nr. 129, lk. 4. Lutri tänav 19 ja hiljem Liivalaia tänav 6 asus Tallinna linna II öömaja meestele, linna I öömaja naistele asus Veerenni tänav 6. Liivalaia tänav 6 asus ka Tallinna Linna II suguhaiguste ambulatoorium.
pisi|Liivalaia 36 ja 38 hooned 1939. aastal
Tallinna Linnavolikogu otsusega liideti Suur-Juhkentali tänav Liivalaia tänavaga 1936. aastal ja Odra tänava ja Tallinn-Viljandi raudteeni ulatuv tänav kandis Liivalaia tänava nimetust.Aleksander Kivi. Tallinna tänavad. Tallinn, 1972 Edasi kulges mere ja Vanasadama poole tänavaterägastik, mille keskpunkt asus 1721. aastal pühitsetud Tallinna garnisoni kirikuks ehitatud Tallinna Kaasani kiriku (ajaloolise Pleekmäe) lähistel. Liivalaia tänav muutus toona natuke enne Kaasani kirikut veelgi kitsamaks Kaasani tänavaks. 

Teispool Tallinna Kaasani kirikut kulges aga otsejoones Suur-Tartu maantee suunas Klaasingi tänav (praeguse Liivalaia tänava joonel Stockmanni kaubamaja kõrval, kus toona asus Johansoni paberivabrik, omaaegne vabriku korstna alusmüür on veel tänagi alles) ja sellega alguses paralleelselt Heeringa tänav, millest sai edasi Suur-Tartu maanteele Puuvilja tänav. Kaasani kirikust edasi Vanasadama poole kuni Tartu maanteeni asusid Paberi tänav ning veel edasi Kompassi tänav, Pronksi tänav ja muud tänavad. 

Piirkonna hoonestus sai tugevalt kannatada 1944. aasta Tallinna märtsipommmitamises.

Viktor Kingissepa tänav
Liivalaia tänav kandis koos Pronksi ja Jõe tänavaga Eesti NSV ajal 19.07.1945–1992 nime V. Kingissepa tänav. Viktor Kingissepa nime kandnud tänav ei lange täpselt tänapäeva Liivalaia tänavaga kokku. 
pisi|Liivalaia ja Tartu maantee ristmik, nn Stalini maja
1950.–1970. aastatel ehitati V. Kingissepa tänav sirgelt välja kuni Narva maanteeni. Likvideeriti keerukas ajalooline tänavavõrk ja lammutati palju puitmaju, suur osa sealsest hoonestusest oli hävinud 1944. aasta Tallinna märtsipommmitamises. Uue tänavavõrgu ette jäi suur osa Tallinna Kaasani kiriku krundist (praegu on Kaasani kirik nurgaga pea vastu teed, uus kirikuaed ehitati aastal 1972). Kunagise Kaasani tänava ääres asunud mõned puumajad (Liivalaia tänav 39, 41) on veel tänagi alles Tallinna Kaasani kiriku vastas.

Kingissepa tänava laienduse käigus, laienes tänav ka suurele osale Tallinna Kaasani kiriku aiast, samuti lammutati kümned ajaloolise Liivalaia tänava lõunapoolse külje puumajad Pärnu maanteest Juhkentali tänavani ja 1974. aastal ka vanad Keldrimäe puumajad, tulevase Olümpia hotelli vastas. Kingissepa tänava majanumbrid püsisid 1970. aastate alguseni, Tallinna Kutsekeskkool nr 15 aadress oli V. Kingissepa tänav 60LINNA-KUTSEKOOL Nr. 15, Tallinn, V. Kingissepa t. 60, Spordileht, nr. 51, 28 juuni 1965 ja hoone Odra tänava nurgal oli maja V. Kingissepa tänav nr 98.
pisi|Liivalaia tänav 1996. aastal. Liivalaia ja Hospidali tänava ristmik
Liivalaia tänav, mis koosnes algselt kahest osast, s.o Liivalaia tänavast (Pärnu maanteelt Lembitu tänava ristikuni) ja Suur-Juhkentali tänavast (mis suundus Lembitu tänava ristiku juurest ida poole) ning sai uue sihi Tartu maanteele, hõlmates ka senised Kaasani, Paberi, E. Aspe, Jõe ja Pronksi tänavad.  

Lai V. Kingissepa tänav valmis aastatel 1973–1974, Ahtri tänav nimetati Kingissepa tänavaks ja majanumbrid muudeti. Tänavaosa, mis suundus Lembitu tänava ristiku juurest ida poole kandis Liivalaia tänava nimetust.

1972–1980 ehitati V. Kingisepa tänav 9 Eesti NSV Gasifitseerimise Peavalitsuse ja Tallinna hüdrometeoroloogia observatoorium. Arhitekt Miia Masso.

Liivalaia tänavana
Kui tänava V. Kingissepa nimi 1. jaanuarist 1992 kaotati, taastati ajalooline Liivalaia nimi, kuid seda vaid Pärnu maantee ja Tartu maantee vahelisel lõigul. Narva maanteeni suunduvale V. Kingissepa tänava osale anti tagasi ajalooline nimi Pronksi tänav, kuigi varem see tänav igal pool just täpselt samas kohas ei kulgenud, ning Pronksi ja Narva maantee ristist Vanasadama poole jätkunud tänavale Jõe tänava nimi. Tänavaosale, mis suundus Lembitu tänava ristiku juurest ida poole ja kandis Liivalaia tänava nimetust, ennistati 1. jaanuarist 1991 Juhkentali tänava nimetus.
pisi|Vaade Liivalaia tänavale ja Lennuki tänavale 2008. aastal; käib Nordea Maja ehitus
pisi|2021. aastal lammutatud Eesti Gaasi vana hoone, Liivalaia 9
1999. aastal kavandati Süda, Liivalaia ja Tatari tänava vahelisele 1,2-hektarisele alale uusehitisi. Liivalaia tänava äärde kavatseti ehitada puumajade asemele büroo- ja ärihooned. Eesti Gaasi büroohoonele (Liivalaia 9) juurdeehituseks kaks korrust. Plaaniti säilitada Liivalaia 11 tänavaäärne elamu ja kahekorruseline kivihoone. Nende kõrvale Liivalaia 13/15 ehitatigi 12korruseline äri- ja büroohoone ning selle alla 33 kohaga garaažVana kvartali uued majad, www.ohtuleht.ee, 26. mai 1999..

2003. aastal ehitati Liivalaia 13/15, 12-korruseline ECE Ärimaja.

2009. aastal ehitati Liivalaia 45, 14-korruseline Nordea Maja ja hilisem Luminori panga peahoone.

2021. aastal lammutati Eesti Gaasi vana hoone, Liivalaia 9.

2021. aastal alustati Liivalaia ja Juhkentali tänava ristmiku vahelisele alale Arteri kvartali rajamist, projekti arendaja Kapitel kavandab kolme hoonega kvartali valmimist 2024. aasta keskelTallinnas hotell Olümpia vastas algas Liivalaia kvartali ehitus,www.err.ee, 26.03.2021..

Viited

Välislingid

Jaak Juske, Jaak Juskega kadunud Eestit avastamas: Stockmanni ümbruse rohkete muutuste lugu, Forte.ee, 14. jaanuar 2017

Kategooria:Kesklinna linnaosa tänavad